LidanRubinov/Halacha-QA huggingface dataset:
שאלה: "אלו ואלו דברי אלוהים חיים": מה המקור לכך ש"אלו ואלו דברי אלוקים חיים" נאמר רק לגבי דורות קודמים? וממילא, אם על רבנים בני דורנו אין לומר שדבריהם הם דברי אלוקים חיים - מדוע לכבדם ולכבד את דעתם??
תשובה: יש לכבד כל ת"ח גם אם חולקים עליו בפסק מסוים. כי ברוב הגדול של התורה אין מחלוקת בין החכמים. כולם מסכימים על תרי"ג המצוות, וכולם מסכימים על רוב פרטי המצוות. המחלוקות הם על הסתכלות על מצבים מסוימים איך להגדיר אותם. גם אם המחלוקת היא בהשקפת עולם אף על פי שהיא מחלוקת על דרך כללית עדין זו מחלוקת מוגבלת הנוגעת לחלק מההנהגה וביסודות התורה יש הסכמה. מאיליו מובן מי שכופר ממש באחד מיסודות התורה אינו בגדר של ת"ח. האם לסמוך על פסקי הלכה של רבנים שטעו בעניין ארץ ישראל? לתשובת הרב דב ליאור.
שאלה: הכשרת שיש על ידי קיטור: האם ניתן להכשיר שיש לפסח ע"י מכשיר ה"קיטורית" שמוציא קיטור בלחץ ומיועד לניקוי וחיטוי כללי?
תשובה: היות שעוצמת החום של הקיטורית קרובה ל100 מעלות, הקיטורית נחשבת כעירוי מים רותחים מכלי ראשון ואפשר להכשיר עימה את השיש.
שאלה: קביעת זמן מנחה - שאלה נוספת: בעקבות תשובה שקיבלתי לשאלתי בנושא תפילה בדיעבד משיקולי נוחות. האם אני יכול להבין שמושג של "נוחות" יש לו משקל הלכתי שמאפשר לאדם לנהוג ולהקל גם במקום שקיימת הלכה מפורשת המגדירה איך יש לנהוג לכתחילה ואיך רק בדיעבד?
תשובה: גם נוחות זה שיקול, ובמיוחד בשבת שמצווה לענג את השבת גם במנוחה. עוד בנושא מהרב רואי מרגלית.
שאלה: מה החומרא הגדולה בסיאנס?: רציתי לשאול למה יש איסור כזה חמור בעשיית סיאנס. מה עונשו לפי התורה של זה שעשה סיאנס?
תשובה: התורה אסרה להשתמש בכוחות מאגיים לדרוש אל המתים וכדו'. המאמין הוא אדם רציונלי והוא מאמין בה' בלבד ולא בכוחות אחרים. אמונה בכוחות נוספים גובלת בעבודה זרה. להמשך הדיון בנושא, ולתשובת הרב בנושא תפילה על קברי צדיקים. לתשובת הרב זלמן ברוך מלמד.
שאלה: גניבות ושקרים אצל ילדים: כיצד יש להתמודד עם תופעה של ילד בגיל גן חובה הגונב (בדרך כלל ממתקים) ומשקר לעיתים קרובות (גם כן לצורך השגת ממתקים). האם יש להתעמת חזיתית עם הילד או שרצוי להשתמש בסיפורי צדיקים ומשלים (ניסינו ללא הצלחה)? האם מומלץ לפנות לטיפול פסיכולוגי וכדומה?
תשובה: ח אומרים "חוסך שבטו שונא בנו", לפעמים עדיף לחנך ילדים קטנים על ידי מכה ולא רק על ידי דיבורים. וכן כתוב במשלי "בדברים לא יווסר עבד" וכך הילד יידע שאם הוא משקר הוא יקבל מכה ובעזרת השם הוא יפסיק לגנוב ולשקר.
שאלה: עמלה במשרד רואי חשבון: אני עובד שכיר בחברת ראיית חשבון. במהלך עבודתי הפניתי לקוח למשרד רואי חשבון אחר והמשרד שלי אמור לקבל עמלה על העברת העבודה. הבוס הישיר שלי אמר לי שת העמלה יהיה ישירות אלי ולא למשרד על מנת שאני אהנה מהעמלה. האם יש בכך גניבה?
תשובה: אינך רשאי ליטול את כל השכר לעצמך. יש מקום לדיון אם מגיע לך חלק מהשכר או בכלל לא. כדאי שבי"ד תורני יכריע בעניין.
שאלה: שמחת הכלה לעומת צניעות: אינני יודעת כיצד ראוי לנהוג בחתונות של חברות קרובות כאשר יש ריקודים והם מצולמים (כך שגם הצלם וגם לאחר החתונה גברים אחרים עשויים לראות). זה נוגד את ערכי הצניעות עליהם חונכתי, וכן אינני מרגישה בנוח לרקוד, למרות השמחה הרבה והקרבה הגדולה לחברותיי, כיצד ראוי לנהוג?
תשובה: המנהג שלא להימנע עקב כך משמחת החתונה. כך נוהגים כבר שנים ואפשר לומר שהצלם עוסק במלאכתו. וכן מי שיסתכל אח"כ אינו מתכוון לראות דווקא את הנשים, אלא עובר עליהם במהירות. אולם יש מקום שלא להשתולל באופן מוגזם, משום שאז באמת מושכים את תשומת הלב של הצלם או המסתכלים.
שאלה: ברכה על קניית דירה: דירה שנקנתה על מנת להשכירה, יתכן שאם נאלץ נדור בה, אך כרגע קנינו אותה לשם השקעה - האם לברך שהחיינו בעת קנייתה?
תשובה: אם יש לכם שמחה בקניית הבית - תברכו. אם בעל הבית יחיד - שהחיינו, אם זוג - הטוב והמטיב.
שאלה: בחירת פרשת בר מצוה: ילד שנולד בסוכות או בפסח איזו פרשת שבוע הוא אמור לקרוא בבר המצוה?
תשובה: ילד שנולד בחג אם זה בחג עצמו, יכול לעלות לתורה ולקרוא את פרשת החג, בין אם חל בחול בין אם חל בשבת. ואם נולד בחוה"מ, עולה בשבת חוה"מ אם התאריך לפניה או בה, או ביו"ט האחרון או בשבת שלאחריו אם התאריך סמוך אליהם מלפניהם. אך למעשה אין בזה כללים ויכול לחכות דוקא לשבת אם החג חל בחול, או לחכות לאחר החג אם רוצה לקרוא דוקא פרשה מסדר הפרשיות. הרב רואי מרגלית.
שאלה: חינוך בנות לצניעות: אני מדריכה באולפנא, והשבוע היה סמנריון. הסמנריון התקיים בשבת ונוצר מצב שכמה מורות העירו לבנות על הצניעות וחשבתי להעיר לבת מסויימת על צניעות אבל החלטתי לא להעיר לה כיוןן שלא רציתי להיות כמו מורה, ובגלל ההחלטה שלקחתי ניגשה אלי מורה ושאלה אותי למה לא הערתי על הצניעות, הסברתי לה שאם אני אעיר לה היא תחשוב שאני כמו מורה ויווצר בינינו מרחק, וגם מספיק שהמורות מעירות, ולכן השבוע הכנתי מערך של פעולות על צניעות. העדפתי לבוא בגישה של להסביר דרך פעולות מעמיקות שהלוואי ובאמת יפנימו, מאשר להעיר להם ולהעביר ביקורת. השאלה שלי האם זה נכון? האם הדרך הזאת מועדפת יותר?
תשובה: איני יכול להתיחס למה שהיה בסמיניון כי פעמים שאי אפשר לעבור לסדר היום מבלי להעיר כי שתיקה היא אמירה. אך ברור שאי אפשר להסתפק בהערות וצריך להסביר ולשכנע שאכן לבוש צנוע הוא לא רק טוב מבחינת ההלכה אלא הוא גם יפה יותר וגם טוב יותר מכל הבחינות.
שאלה: תפילה בזמן או איחור להסעה? : מסיבות טכניות לא הספקתי להתפלל מנחה גדולה כמדי יום ונאלצתי להתפלל מנחה קטנה בזמן זה היה עלי לבצע נסיעת תלמידים לביתם כמדי יום. כיצד עלי לנהוג, לבצע את הנסיעה בזמן ולהתפלל יחיד או להתפלל במנין ולאחר כרבע שעה להסעה? האם קיים ענין של גזל זמן באיחור לכל הסעה שהיא?
תשובה: במקרים שאין ברירה יש לבצע את הנסיעה בזמן ולהתפלל יחיד ואין להתפלל במנין ולגרום צער לתלמידים ולהורים המחכים לשוא ויתכן והתפילה במנין היא בגדר מצוה הבאה בעבירה. בודאי שיש גזל זמן באיחור מכוון להסעה.
שאלה: תפילת ערבית לפני שקיעה: האם תפילת ערבית לפני שקיעה היא תפילה לכתחילה? אם מדובר רק במקום צורך, האם יש הגדרה "לצורך", האם נוחות נחשב צורך?
תשובה: בשעת צורך מותר להתפלל ערבית מפלג המנחה. בארצות הצפוניות בקיץ כשהשקיעה מאוד מאוחרת נוהגים כולם להתפלל ערבית מוקדמת חוץ ממוצאי שבת. זו דוגמא ל"נוחות". להמשך הדיון בנושא. לתשובת הרב רואי מרגלית.
שאלה: התלמוד הירושלמי: מדוע אין מרבים אנשים ללמוד מהתלמוד הירושלמי?
תשובה: התלמוד הבבלי נכתב יותר מאוחר מהתלמוד הירושלמי, ולכן אם יש מחלוקת בין התלמוד הבבלי לירושלמי, פוסקים כבבלי. ומכיוון שאנו לומדים "לאסוקי שמעתתה אליבא דהלכתא", אנו מעדיפים ללמוד את התלמוד הבבלי שהלכה כמותו. אך גדולי ישראל, כמובן, למדו גם את הירושלמי. עוד בעיה שיש לנו עם התלמוד הירושלמי היא שיש בו הרבה שיבושים (בגלל שבמשך הדורות פחות למדו בו). וכן אין לתלמוד הירושלמי אוצר ראשונים ואחרונים גדול כשל הבבלי.
שאלה: מה פשעו של עמלק?: עמלק העם היחיד אשר נצטוינו לכלותו מעל האדמה על שום מה ולמה? האם יש הרחבה מה היה פשעו אשר היה בלתי נסלח?
תשובה: רש"י בפרשת בשלח נותן משל, לאמבטי שהיתה רותחת ואף אחד לא היה מוכן להיכנס לתוכה, עד שקפץ אחד לתוכה ונכוה בכל גופו, אך קרר את האמבטי לכל האחרים. כך בני ישראל שיצאו ממצרים, אף אומה לא העזה להילחם איתם עד שבא עמלק, למרות שידע שישלם על כך מחיר כבד, אך גרם לכך שכל שאר העמים ילחמו עם ישראל. כלומר: עמלק מייצג את הרוע המוחלט שהוא עומד בפני עצמו ללא כל תועלת אישית. ולכן ה' נשבע שכסאו לא יהיה שלם עד שימחה זכר עמלק. הרב רואי מרגלית.
שאלה: לדרוש אל המתים: בהמשך לתשובת הרב העוסקת באיסור לדרוש אל המתים רציתי לשאול: הרי מצאנו מקורות רבים שבהם גדולי דור רבים בכל הדורות כן דיברו אל המתים כולל סיפורים בתנ"ך ובגמרא. אם יש איסור למה הם דיברו עם נשמות ואם אסור להאמין בכוחות אלו כמו שאמרת אז למה גדולי הדור בכל הדורות כן דיברו עם עולם הרוחות?
תשובה: למקורות שלנו יש קודים משלהם ואין להבינם אלא ע"י פרשנות נכונה. לפי התורה אסור לתקשר עם המתים. המקור היחיד שאתה יכול להסתמך עליו הוא שאול שפנה לבעלת האוב. ראה רד"ק על אתר.
שאלה: דבר שטיבולו במשקה: הרב הביא את דעת השו"ע (או"ח קנח, ד) שיש ליטול ידיים בלא ברכה, אך השו"ע כותב בסעיף שלאחריו שהנוטל ידיו לפרות הרי הוא מגסי הרוח, לא הבנתי את הניגוד בין שני הסעיפים, ומדוע לא הזכיר השו"ע בסעיף ד שדין נטילת ידיים לפירות מיועד רק לאנשים בדרגות גבוהות שמדקדקים מאוד במצוות?
תשובה: גס רוח הוא מי שנוטל ידיים לפני אכילת פירות שלא נטבלו במשקה וחושב שזו חובה או מצווה. ומה שכתוב בסעיף ד' הכוונה לפרי שטבול במשקה שלדעת הרבה פוסקים חייב בנטילה.
שאלה: חובה להתפלל במניין?: האם על פי ההלכה חובה להתפלל במניין או שמא זו המלצה בלבד? מה לעשות כשאין לי אפשרות להתפלל במניין? האם יש חובה ע"פ ההלכה להתפלל בכוונה או שמספיק לומר את כל המילים?
תשובה: א. התפילה במנין היא זכות ותפילת הרבים נשמעת יותר ויש לה יותר ערך. ואפילו אדם חולה בביתו צריך לכוון את זמן תפלתו לזמן תפלת הציבור בבית הכנסת. עם זאת, כאשר אין אפשרות, כגון: חייל בצבא או אדם בין הגויים או טיול במרחק ממקום יישוב, אם בקלות יוכל למצוא מנין אז רצוי, אך אין חובה לטרוח על זה כ"כ. ב. תפילה בלא כוונה כגוף בלא נשמה, ולכן יש להשתדל להתכוון בפשט המילים, ובפרט כשמזכירים את שם ה', יש להתכוון שהוא אדון הכל היה הוה ויהיה. בהתחלה זה קצת קשה ולכאורה מעכב את התפילה, אך לאחר מכן עם הזמן זה נהיה קל יותר. הרב רואי מרגלית.
שאלה: קורים בשיבולת שועל: בשקית של שיבולת שועל נמצאו גושים קטנים של המוצר עם קורים. בדקו את הגרגרים ומוללו את הקורים ולא נמצאו חרקים. אח"כ אפו עוגה והשתמשו במוצר על סמך ברירתו. האם ניתן לאכול את העוגה? האם העובדה שלא נמצאו חרקים מתירה את השימוש לכתחילה למרות המצאות הקורים?
תשובה: הקורים הם רק סימן לכך שייתכן שיש חרקים במוצר, אך אין וודאות לכך. ואפילו כאשר מוצאים שלושה חרקים בסיר, שאז נוצרת חזקה שנמצאים חרקים נוספים בסיר, הדין הוא שאפשר לסנן ולהוציא את החרקים. כמובן שצריך לבדוק היטב באופן שבטוחים שאין חרקים נוספים בסיר, ראה שו"ע יו"ד סי' פד סעי' ט וסי' ק' סעי' ד. לכן במקרה של הקורים מותר לאכול את העוגה אם אכן מוללו את הקורים ובדקו היטב שאין שם חרקים. בברכת התורה והארץ, הרב יואל פרידמן.
שאלה: נוסח התפילה והתפילין: אבי אשכנזי ואמי ספרדיה. אני מתפלל לפי סידור אשכנז, אבל בתפילה אני אומר ".ושבענו מטובך" במקום ".ושבענו מטובה" והתפילין שלי בכתב האר"י. האם זה ר?
תשובה: לגבי הנוסח טוב שתאמר תמיד כנוסח אשכנז. לגבי התפילין, אם כבר בדקת אותם פעם ומצאת שהם כשרות, תמשיך להניח אותם. כי אין עניין ההליכה במנהגי אבות מצריכה הוצאה גדולה כל כך, וכל הנוסחים כשרים, ובמיוחד שבבית אמך נהגו להניח בנוסח זה. אולם אם תצטרך ממילא להחליפם או כי ימצאו שאינם כשרים או כי יתבלו, אז תקנה תפילין חדשות כפי מנהג בית אביך.
שאלה: חתונה בחגים בחול המועד: האם מותר לקיים טקס חתונה בחול המועד או במוצאי החג?
תשובה: אין מערבין שמחה בשמחה לכן אין נישואין במועד. במוצאי שבת וחג לא נערכות חתונות בגלל חשש לחילול שבת וחג.
שאלה: ילד קטן בגן ריפורמי - המשך: בהמשך לתשובת הרב לגבי שליחת ילד קטן לגן ריפורמי רציתי להוסיף ולשאול: כדי להירשם לגן נדרשת מאיתנו שייכות לקהילה הריפורמית. אין הדבר אומר שאנו חייבים ללכת לבית כנסת או לארועים, אלא רק שעלינו לשלם דמי חבר שנתיים לקהילה. זה כמו ת למתנ"ס. האם יש בעייתיות בת דמי החבר הנדרשים? האם שיוך לקהילה רפורמית מבחינה פורמלית גרידא אסורה או מותרת אליבא דהילכתא? אגב, נוכחנו לדעת שילדים שהולכים לגן ההוא יודעים הרבה יותר "יידישקייט" מילדים שהולכים לגנים דתיים, והדבר נעשה אצלם בחדווה רבה.
תשובה: אין להשתייך לקהילה רפורמית גם אם אין הדבר מחייב השתתפות בפעילות וק"ו שאין לשם דמי חבר.
שאלה: נטע רבעי אצל השכנים: רצינו לשאול לגבי עץ לימון שנה רביעית אשר ענפיו נכנסים לחצר שלנו מחצר השכנים ואשר השכנים הרשו לנו לקטוף את הפרי אך הם לא עשו פדיון לפירות שנה רביעית ולא חיללו מטבע. האם אנו חייבים בפדיון עבור הפרות שנקטוף שנכנסים לצד שלנו או רק במעשר?
תשובה: כיוון שיש ספק במניין השנים של העץ (כי בגינה נוטעים עצים בגוש אדמה), לכן צריך להפריש תרומות ומעשרות ללא ברכה, וגם לחלל על מטבע ללא ברכה. צריך א"כ לקרוא את כל נוסח ההפרשה, ולהוסיף "ואם הפירות רבעי, הרי הם מחוללים." וכו'. בברכת התורה והארץ, הרב יואל פרידמן.
שאלה: העברת כסף שמיועד לצדקה לפעילויות תנועתיות: אני קומונרית בתנועת נוער ומידי שנה נערך בסניפנו "שוק פורים" גדול לכל ילדי השכונה. כשליש מהרווחים אנו תורמות לארגון צדקה. רציתי לשאול, עקב המצב הכלכלי, אם ניתן לשמור כספי צדקה אלו לסבסוד יציאת חניכות לפעילויות תנועתיות חווייתיות? אני רואה חשיבות רבה ביציאה לפעילויות אלו ורוצה מאוד לעזור לחניכות שאין ביכולתן לשלם.
תשובה: בהחלט כן, ועזרה לחניכות במימון פעילות כשלכן הינה מצווה גדולה שלא גרוע ערכה מאירגון צדקה אחר.
שאלה: לחץ מריח של אוטובוס: אני לומד בישיבה. המרחק ממנה לבית 5 שעות ויותר באוטובוסים. נסיעה באוטובוס בשבילי זה סיוט. אני מרגיש חנוק ומגיע מותש לישיבה. רק לחשוב על הנסיעה עושה לי רע ותיסכול עד כדי כך שאני לא אוהב את האוכל של יום ששי מפני זכר הנסיעה. אני בקלות עלול להתחצף ממתח ולהכניס את כל המשפחה למתח ולאווירה לא נעימה. בכלל קשה לי לשלוט במצבי רוח וזה פוגע בי וסביבתי. אנא עיזרו לי? מה לעשות?
תשובה: אם נסיעות ארוכות מכבידות עליך אתה צריך לצמצם בנסיעות או ללמוד במקום קרוב לבית. על מה שאתה אומר שקשה לך לשלוט על עצמך דבר ראשון תרגיל את עצמך בכל פעם שאתה מתפרץ להשתדל כמה שיותר מהר לבקש סליחה ולהתנצל ולהסביר שאיבדת את השליטה על עצמך. אם תתרגל לבקש סליחה בכל פעם זה יגרום שפחות ופחות תאבד שליטה. עליך גם לחשוב מה גורם לך להתרגז ולהשתדל לא להגיע למצב זה. אולם הדבר החשוב ביותר הוא שתמצא לך רב שאתה נותן בו אמון ותתיעץ איתו על זה. בהצלחה.
שאלה: מערכת הכלרה במקוואות: מדוע למקווה (שהולכים לשם כל כך הרבה אנשים ) אין מערכת הכלרה ( או ברומינציה) כמו שיש לבריכות שחיה?
תשובה: המקוה מחוטא בחומרים מיוחדים. פחות חריפים מהכלור בבריכות ע"מ למנוע כוויות ותופעות מזיקות אחרות. אין גם צורך בכמות כה גדולה של כלור משום שהמים מוחלפים כל יום! כמו"כ משרד הבריאות עורך בקורת במקוואות.
שאלה: כיסוי ראש לרווקה: האם רווקה צריכה לכסות ראשה בזמן ברכה או תפילה?
תשובה: רוב העולם נוהג שאישה פטורה. הגר"ע יוסף סובר שרווקות ספרדיות חייבות בכיסוי הראש.
שאלה: אכילת דג אחרי בשר: ידוע לי שנהוג לאכול דג לפני בשר ומחליפים את הסכו"ם ביניהם. האם מותר לאכול דג אחרי בשר? האם יש בכך איסור הלכתי או שזהו מנהג בלבד?
תשובה: א. מותר לאכול בשר לפני דגים ודגים לפני בשר אך לא ביחד. ועדיף לאכול הדג לפני הבשר. מ"מ יש להדיח הפה או לשתות משהו, וכן לאכול לחם, וכל זה כדי לנקות את הפה. ואם התלכלכו ידיו צריך גם לשוטפם. (ספר הכשרות). ב. יש בזה סכנה והיא חמורה מאיסור כך כתבו הפוסקים. ויש רבנים שכתבו שהיום השתנו הטבעים ואין כבר איסור בזה אך לרוב הפוסקים עדיין עומד בעינו. הרב רואי מרגלית.
שאלה: הפעלת אזעקה בשבת: האם כשאתה לא בבית בשבת מותר להפעיל מערכת אזעקה בביתך?
תשובה: כן, מותר להפעיל  ואם ח"ו יפרוץ גנב, אז הוא הפעיל את האזעקה, ולא בעל הבית.
שאלה: כבוד ת"ח: 1.מהו גדר של תלמיד חכם? כלומר כאשר אומרים לי שצריך לכבד תלמידי חכמים - מי נכלל בזה? ומי לא? 2. כאשר יש אדם ידוע כת"ח אך לי אישית יצא "להתקל" בו ולהיווכח שמדובר באדם צבוע ורודף כבוד, האם עלי להמשיך ולכבד אותו כמו כולם? האם עלי לספר זאת לכולם? מה עלי לעשות?
תשובה: א. מכיוון שאתה לא יכול לבדוק את כל האנשים ולראות מי תלמיד חכם ומי לא, לכן, מי שנחשב בציבור כתלמיד חכם ששקוע בעולמה של תורה אתה מצווה לכבדו. ב. ברור, שתלמיד חכם צבוע - אין ענין לכבד. לגבי השאלה האם צריך לפרסם זאת יש לשאול תלמיד חכם אמיתי שמכיר את המצב.
שאלה: שיטת המגירות: ישנה שיטה של עבודת ה על ידי סידור מגירות שייסדה אישה בשם סילבי. השיטה באופן כללי שהיא שצריך לסדר את המגירות בבית ולהקדים לסידור המגירות תפילה להשתנות במידות פנימה וכד. שמעתי מרב שאומר שיש בעייה לפעול בשיטה זו שכן אישה המציאה אותה. מצד שני שמעתי שיש רבנים שנתנו את ברכתם לעניין הנ"ל. אנו מרגישים ששיטה זו מעלה את אשתי בעבודת ה ורצינו להמשיך בה. מה דעת הרב?
תשובה: איני מכיר את השיטה. אולם בעקרון אין שום פסול בכך שאישה המציאה אותה. המבחן העיקרי הוא האם השיטה מוסיפה יראת שמים ואין בה תכנים פסולים או לא?
שאלה: חתונת אשכנזי בנוסח ספרדי: החתן ממשפחה ממוצא אשכנזי, אולם הוא והוריו רחוקים מאד מיהדות ומצוות. לעומת זאת משפחת הכלה מסורתית ספרדית. האם יש אפשר לקיים את טקס החופה כמנהג הספרדים? כוונתי לעניין חופה תחת תקרה. ללא חדר ייחוד. נוסח הכתובה וכדו.
תשובה: עם החתונה, הכלה מקבלת עליה את מנהגי החתן לכן החופה צריכה להערך לפי מנהגי אשכנז. אם יש בעיות מיוחדות ניתן לפותרן בהתיעצות עם רב.
שאלה: כיבוד תלמיד חכם - המשך: בהמשך לתשובת הרב בנושאכבוד תלמיד חכם שסרח רציתי להסביר יותר: שאלתי היא במידה ואיני מעוניין לפרסם את האמת. האם אני בעצמי צריך להמשיך לכבד אותו למרות מה שאני יודע? מדוע דורש הדבר שיקול דעת רציני כל כך, כפי שהרב כתב? האם התורה נותנת ביטוח לאדם שלומד תורה לעשות את כל העוולות שבעולם?
תשובה: הדבר דורש שיקול דעת כדי לבחון עם הנחותיך לגבי אותו אדם הם נכונות. מלבד זאת - גם אם הם נכונות, יש להניח שיש באותו תלמיד חכם יש גם צדדים חיוביים וצריך על כן לשקול איך נכון להגדיר את את התנהגותו. זאת ועוד - יש לקביעת ההתייחסות אליו השלכות על סביבתו על כן הדבר דורש שקול דעת רציני של תלמיד חכם גדול.
שאלה: יום לפני ערב יום כיפור: האם מותרת החופה ביום לפני ערב יום הכיפורים (ערב לפני ערב יום הכיפורים)?
תשובה: אין איסור להתחתן בעשרת ימי תשובה ובכללם ביום זה, אך יש שכתבו להימנע מכיון שאלו ימי דין (קצוש"ע, מטה אפרים, שדי חמד). אולם רוב הפוסקים לא חששו לכך ובפרט אם הוא רווק שעדיין לא קיים מצות פריה ורביה שאין להחמיר, לכן אם יש צורך אפשר להתחתן בתאריך זה (יחוה דעת להגר"ע יוסף חלק א' סימן מ"ח). הרב רואי מרגלית.
שאלה: לשון הרע באינטרנט: אני משתתף במספר פורומים באינטרנט העוסקים בחדשות שוטפות. כל האנשים המשתתפים שם אינם מזוהים ומשתתפים תחת כינויים. לא ניתן לדעת מי הוא מי. מטבע הדברים פורומים אלו מלאים בהתנצחויות, נאצות, הכפשות וכו. האם על פי ההלכה לא עוברים על הלבנת פנים כאשר נכנסים להשמצות? האם יש איסור רכילות כאשר מזלזלים בפומבי בדבריו של אחד המשתתפים (בלי לדעת מיהו)?
תשובה: א. יש איסור רכילות ולשון הרע. ב. אין הלבנת פנים שהרי אף אחד לא מכיר את הכותב כנגד והכל וירטואלי. ג. יש ענין שמחשבתו של האדם ופיו יהיו נקיים ואם אדם יתרגל לצורת ההתנהלות הזו מול המסך הוירטואלי זה משפיע עליו בהתנהגותו אח"כ כלפי סביבתו ויצורי אנוש. ד. מתרגלים לכלות את הזמן בהבלים ורעות רוח. והגלישה באינטרנט צריכה להיות עניינית כדי להתעדכן או ללמוד, או להשיג מידע. אך מההתעסקות בפורומים לא יוצא שום דבר בד"כ, אולי אחד למאה. הרב רואי מרגלית בשם הרב חיים כץ. לתשובת הרב יעקב אריאל.
שאלה: הידור בשירות הצבאי: האם יש דרגות הידור בשירות הצבאי? אם כן - כיצד מודדים דבר כזה (למשל: יחידה קרבית דווקא, או גם יחידת מודיעין חשובה)?
תשובה: אפשר לומר שיש שני סולמות האחד לפי התועלת לעם ישראל, במקום שבו תוכל להועיל יותר שם תקיים מצווה גדולה יותר. הסולם השני הוא אישי, לפום צערא אגרא, ככל שתשקיע ותתאמץ יותר, כך שכרך רב יותר. כשיש התנגשות בין שני הסולמות, הסולם הראשון הוא הקובע, כי העיקר להועיל לכלל ישראל. למשל, אם אתה יודע שתועיל יותר במודיעין כי יש לך כשרון מיוחד לזה, אע"פ שלא תדרש למאמצים גדולים כפי שהייתה נדרש לו היית הולך ליחידה קרבית, בכל זאת עדיף שתלך למודיעין.
שאלה: שיער מחוץ לכיסוי: קראתי בפסקים שפורסמו באתר כי קיים היתר לנשים נשואות להוציא שערות מחוץ לכיסוי הראש בשיעור של טפח מרובע. שאלתי היא האם מותר להוציא מעט שיער מחוץ לכיסוי הראש גם מלפנים (פוני) וגם מאחור (שיער קצר שאינו נכנס לכובע), או שהוצאת השיער מותרת רק מצד אחד של הכיסוי. במידה ומותר להוציא מעט שיער גם מלפנים וגם מאחור - מהו השיעור המותר מכל צד?
תשובה: הבעיה בהוצאת השיער מאחור היא שהשיער גדל והטפח "גדל" אף הוא. לכן קשה להתייחס לשאלה כזאת.
שאלה: מכונת כביסה בשרות עצמי: האם מותר לבעלים של מכונות כביסה להעמידן לרשות הרבים (במעונות מגורים) במשך כל ימות השבוע כולל שבת, כך שכל אחד יכול להכניס אסימון שנמכר לפני כניסת השבת ולכבס את בגדיו?
תשובה: עליו להימנע מלתת שרות על ידי המכונות בשבת.
שאלה: שער ארוך לנזיר - חוצץ בתפילין?: בהמשך לתשובת הרב בנוגע לחציצת שיער ארוך לתפילין רציתי לשאול מה עושה נזיר שיש לו שיער ארוך? האם הוא גורם לחציצה בתפילין?
תשובה: התוס' שואלים שאלה זו, ועונים שדבר שבקדושה לא מהווה חציצה (לימוד מיוחד מהפסוק, שכותב ששער נזיר הינו "קודש"), לעומת דברים של חול שמהווים חציצה.
שאלה: הונאת הגוי: אם אני מטייל בחו"ל, מותר לי להונות את הגוי?
תשובה: אסור להונות גוי.
שאלה: ניתוח לא הכרחי: מאז שנולדתי יש לי בליטה קטנה בראש שאינה מזיקה. בזמן האחרון (אני בת 17) כבר לא נוח לי איתה. השיער כבר לא מסתיר אותה וזה מביך. ישנה אפשרות של ניתוח, אך יש בו סיכון קטנטן ואני מ-א-ו-ד מפחדת. מלבד זאת אני מרגישה שהבלוטה נותנת לי "כוחות" ותכונות אופי מיוחדות ואם אוריד אותה, התכונות הללו יעלמו. חוץ מזה, שאם ה נתן לי אותה כנראה שזה מוסיף משהו, לא? הרופאים קוראים לזה עודף מוח. האם זה מסתדר עם התורה? כדאי לי לעשות את הניתוח?
תשובה: אם הבליטה מפריעה לך מאד והסיכון קטן מאד את יכולה לעשות ניתוח להורדת הבליטה. אם את מפחדת אל תעשי. הדבר תלוי ברצונך ועצת הרופאים ומה שתחליטי יהיה טוב בעז"ה.
שאלה: סופת שלגים בדטרויט: בערב שבת היתה סופת שלגים בדטרויט והתנועה היתה קשה ואיטית. בשעת כניסת שבת ואף בשקיעה הדרך שנשארה היתה קצרה. ברכב היו אשה בהריון ותינוקת. מה היה עלינו לעשות? אנו המשכנו עד היעד משום פיקוח נפש, אך ייתכן שהיינו יכולים לעצור בצד לחפש גוי שיסיע אותנו, למרות שבזה שהיינו יוצאים מהאוטו גם כן היה חילול שבת. האם יש שיקול של "המשך מעשה" כיוון שכבר נסענו, להמשיך לנסוע? האם מצב כזה נחשב כבר ספק פיקוח נפש שמותר לחלל שבת?
תשובה: אין ספק שהיתקעות במכונית בסופת שלגים היא סכנת נפשות. אולם המשך נהיגה אינו "המשך מעשה". כל לחיצה על הדוושה מזרימה דלק למנוע ובו מתבצעת הבערה ובשבת יש בכל לחיצה מלאכה חדשה. במכונית אוטומטית תיתכן אפשרות לשחרר את הרגל הדוושה ולתת למכונית לנסוע מעצמה, אך זו נסיעה איטית ובעליות או על שלג המכונית עלולה להיתקע. אם היה אפשר לבקש מגוי שינהג היה זה פיתרון טוב יותר. אמנם נכון שבפתיחת הדלת יש מלאכת הבערה, אולם זו חד-פעמית בעוד שבנהיגה יש מלאכות רבות כאמור לעיל. אפשר היה גם לנטרל את האור לפני פתיחת הדלת באמצעות המפסק.
שאלה: כשרות שוקולד המיובא מחו"ל:. אבקש לדעת איזה איסורים ישנם למשל באכילת שוקולד מחו"ל מלבד חלב נוכרי? ומה לגבי שוקולד פרווה?והאם הכשרות של מוצרים מיובאים הניתנת ע"י הרבנות הראשית בישראל כוללת את כול האיסורים(בישול לדוגמא) הללו או שצריכה להיות הערה ציון על גבי המוצר ואם זה אינו אז אין שום חשש?
תשובה: כשרות השוקולד אינה מסתכמת אך ורק בעניין מקור החלב שממנו הוא מורכב אלא גם מגורמים אחרים כגון מקור חמרי גלם נוספים שעשויים להיות בו כגון: חומרי טעם צבע וריח וכדומה או חומרים שיש להם תפקידים לגבי טיב השוקולד וחיי המדף שלו. יתכן לפעמים שמייצרים שוקלד ללא רכיבי חלב אמנם אך היצור במפעל מתבצע מיד לאחר יצור שוקולד חלבי כך שאין ערובה כי הוא אכן "פרווה" באמת. לעיתים מייצרים את השוקולד במפעל אשר נעשה בו ייצור של מוצרים אחרים המכילים שומן מן החי טרף או כל מוצר טרף אחר כך שאין ערובה לכך שהכלים אינם טרפים בעצמם.על פי נהלי הרבנות הראשית חובה בכל מוצר שיש צורך שהבישול יהיה בישול ישראל ולא, אין המוצר מאושר.
שאלה: העסקת פועלים המכונים "פלסטינאים".: האם מותר לבנות בית עם פועלים כנ"ל כאשר יש המתנגדים לכך בישוב מבחינה ביטחונית ומבחינה אידיאולוגית. יש לציין כי בית ממוצע יעלה מעל 1000000 שקלים תוספת במידה ויבנה עם פועלים זרים, ולא עם פועלים המכונים "פלסטינאים".
תשובה: יש מצווה גדולה לבנות בית בארץ ישראל, ומצד שני מצווה גדולה לפרנס פועלים יהודיים ולא לפרנס פלסטיניים, אך כאשר המצב הכלכלי מאפשר לבנות רק עם פועלים ערביים ולא מאפשר לבנות עם פועלים עבריים, מצוות יישוב הארץ גדולה יותר וצריך לקיים את מצוות יישוב ארץ ישראל אפילו במחיר של סיכון אידאולוגי ובטחוני. אך כמובן שאתה צריך להביא שומר יהודי שישמור על הפועלים בזמן שהותם (בגללך) ביישוב היהודי.
שאלה: יוהרא במצוות: הרב הגדיר בשאלה בעניין הנחת תפילין למשך כל היום במקום שבו לא נוהגים להניח תפילין כל היום ש "עדיין צריך לחשוש ליוהרא, והגדר של יוהרה הוא לפי הזמן והמקום". אם כן, לגבי התכלת, במניין שבו אף אחד לא לובש תכלת אולי גם כן יהיה מקום לא ללבוש תכלת בטלית? איפה עובר הגבול בין יוהרא לעשיית מצווה?
תשובה: הגבול בין יוהרה לבין עשיית המצווה עובר בגבול שבין חיוב מצווה לבין הידור מצווה. כאשר יש מקום בו לא מקיימים מצווה מסויימת, חובה על האדם לקיימה, ואפילו אם הוא היחיד שמקיימה (וע"ע במשנה ברורה בתחילת אורח חיים "יתגבר כארי.")  אך כאשר אדם רוצה לקיים הידור מצווה, אם הוא נמצא במקום שלא נהוג לקיים הידור מצווה זה, עליו להתאפק ולהדר במצוות הענווה (ומשום כך המשנה אומרת: "לילה הראשונה חתן פטור מקריאת שמע." ע"ש). ובעניין ציצית התכלת - מי שפוסק שצריך ללבוש ציצית תכלת, סובר שמעיקר הדין צריך ללובשה ולא בתורת הידור, ולכן הוא לובש ציצית תכלת גם במקום שלא נוהגים ללבוש בו ציצית תכלת. תשובות בנושא יוהרה בהנחת תפילין כל היום: לתשובת הרב אליעזר מלמד. לתשובות הרב דב ליאור לחץ כאן וכאן. לתשובת הרב יעקב אריאל.
שאלה: רב ששולל את כולם: לאחרונה שמעתי מהרב יוסף קלנר במכינה של עלי שתורתו של הרב סולוביציק היא בכלל לא תורה יהודית אלא משנה דנית כיוון שכל תורתו הפילוסופית נלקחה מהפילוסוף הגוי הדני קירקגור. השיחה נמצאת באתר שלהם וניתנה כתשובה לשאלה "מה ההבדלים בין תורת הרב קוק לתורת הרב סולווויצ יק?". ניתן להורידה משם. איך עלי להתייחס לרב כזה ששולל את כל השיטות שאינן שיטתו?
תשובה: הרב סלובייצ'יק אינו צריך לשכמותי כדי להעיד עליו שהינו אחד מגדולי ישראל בדור האחרון, הן בתחום הלמדנות בתלמוד ובהלכה והן בתחום האגדה, פרשנות המקרא ובירורי מחשבה ואמונה. גם חבריו גדולי התורה כדוגמת הרב פיינשטיין והרבי של חב"ד זצ"ל התיייחסו אליו כאל אחד מגדולי התורה. מסופר על מו"ר הרב צבי יהודה קוק זצ"ל שהלך לשמוע שיעורים שלו בהיותו בביקור בארץ, אחר ששמע ממרן הרב זצ"ל שקו מחשבתו דומה לקו מחשבתו של סבו המפורסם רבי חיים סלובייצ'יק מגדולי הלמדנים בדורות האחרונים. גם מו"ר הרב שפירא שליט"א כשהיה רב ראשי וביקר בארה"ב הלך לבקרו, כדרך שנוהגים לבקר את גדולי ישראל. אמנם יתכן ששאב רעיונות מפילוסופים גויים, ואין בכך פסול לפי הרמב"ם שאמר "שמע האמת ממי שאמרה" והביא מדברי אריסטו בספריו הקדושים. כמובן שהרמב"ם ברר ולקח מדברי אריסטו רק דברים שתואמים ומסייעים להבנת התורה. ואמנם היו גדולים שחלקו על הרמב"ם שחששו שמא לקח ממנו יותר מידי, וצריך יותר לברר בקפדנות את מה שלומדים מתפיסות עולם זרות. אולם דעת הרמב"ם שאפשר ללמוד מחכמי הגויים דברי אמת. ועיין במאמרו של מרן הרב קוק זצ"ל "המחשבות" בספרו "עקבי הצאן" שם הוא מברר איזה מחשבות שוות בישראל ובעמים, ובאיזה יש צד של הבדל ובאיזה הבדל מוחלט. מותר להתדיין בנושאים אלו, ולדון את משקלם של ההסברים והשיטות השונות - האם הם מבטאים אמת תורנית מוחלטת או סברה מתווכת בין האמת התורנית הנצחית לאופן החשיבה הזמני של דורנו ושל העמים. אבל אין בכך ביקורת על עובדת היותו של הרב סלובייצי'ק מגדולי התורה, שדבריו ראויים להילמד בקדושה ובטהרה. להרחבה בנושא לחץ כאן.
שאלה: גילוח מתחת לזקן: יש לי זקן. אני מתגלח מאמצע הצוואר ומטה. האם מותר להתגלח בחצי התחתון של הצוואר עם סכין?
תשובה: הצוואר אינו פאה האסורה בגילוח, אם כי הגבול אינו ברור דיו. עוד בנושא סכיני גילוח.